Diari Oficial de la Generalitat Valenciana


Sumari del DOGV 5367, del 16-10-2006 (2006/10961)

ACORD de 31 de juliol de 2006, de la Comissió Territorial d'Urbanisme de València, relatiu a la modificació núm. 18 del Pla general d'ordenació urbana del municipi, (Entorn Ronda Nord) de Mislata.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5367

Data del DOGV
:   16-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10356


Data del document
:   31-07-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Mislata
    * pla d'urbanisme

ACORD de 31 de juliol de 2006, de la Comissió Territorial d'Urbanisme de València, relatiu a la modificació núm. 18 del Pla general d'ordenació urbana del municipi, (Entorn Ronda Nord) de Mislata. [2006/10503]  
En relació amb l'expedient remés per l'Ajuntament de Mislata referit a la modificació núm. 18 del Pla general d'ordenació urbana del municipi (Entorn Ronda Nord), es ressalten els següents antecedents i fonaments jurídics:  
Antecedents  
U. El projecte es va sotmetre a informació pública per acord del Ple de l'Ajuntament en sessió celebrada el dia 31 de març de 2005. També en el mateix acord es va acordar sotmetre a informació pública l'Estudi d'impacte ambiental relatiu a la modificació puntual núm. 18.  
Els anuncis d'informació pública es van inserir en el DOGV núm. 4988 de data 19 d'abril de 2005 i anunci en el diari Levante del dia 15 d'abril de 2005. Durant el període d'informació pública es van presentar dos escrits pel Sr. Santiago Rosado Orquín, en data 22 d'abril i 5 de maig, que van ser resolts del mode que consta en l'acord plenari d'aprovació provisional, i no ha de considerar els citats escrits com a al·legacions a l'expedient, sinó com a sol·licituds relatives a la llengua en què es tramita l'expedient.  
La modificació puntual núm. 18 del Pla general de Mislata, a la qual s'acompanya el preceptiu Estudi d'impacte ambiental va ser aprovada provisionalment per l'Ajuntament en Ple el dia 30 de juny de 2005.  
Dos. El projecte consta del document diligenciat de la modificació puntual núm. 18 del Pla general, comprensiva de memòria informativa i justificativa, plànols i annexos a manera d'antecedents de l'esmentada modificació, així com d'Estudi d'impacte ambiental.  
Tres. L'objecte de la modificació és adaptar el planejament municipal a les noves circumstàncies urbanístiques i legislatives, canviant la categoria d'una superfície de 19,32 ha, que de sòl no urbanitzable d'especial protecció agrícola passarà a sòl no urbanitzable comú.  
Justificació de la proposta:  
. L'àrea objecte de la proposta es troba rodejada d'edificacions pertanyents al nucli urbà de Mislata, i on s'ha construït, trencant aquest paisatge agrícola, l'Institut d'Educació Secundària Pla del Quint de Mislata.  
. Sobre l'àrea objecte de la present modificació es va a construir la infraestrutura de caràcter supramunicipal Ronda Nord de Mislata projectada per la Conselleria d'Infraestructures i Transport, que compta amb Projecte bàsic aprovat definitivament per Resolució de 12 de juny de 2002 del director general d'Obres Públiques i Declaració d'impacte ambiental, amb la qual cosa gran part de l'horta desapareixerà per a donar pas a aquesta infraestructura.  
El traçat d'aquesta infraestructura que dóna accés a Mislata per la zona nord, a Quart de Poblet per la zona est i es connecta amb la V-30 amb vials secundaris, es dissenya amb un tronc principal de secció tipus variable que arriba a 50 metres d'amplària en el seu entroncament amb les dos glorietes que es definixen de 65 metres de radi exterior, creant bandes d'afecció segons la legislació sectorial aplicable.  
. Hi ha àrees, en aquest àmbit, empleades com a abocador incontrolat.  
. Homogeneïtzació respecte a la resta del municipi, ja que l'àmbit d'actuació, es troba rodejat majoritàriament de zones classificades com a sòl urbà.  
. Aquesta àrea es troba molt antropitzada, la qual cosa ha portat a un elevat grau de degradació del sòl apte per a cultiu, excepte en aquelles zones que són propietat privada en què hi ha plantacions de cítrics, palmeres i alguns cultius herbacis.  
. Si es té en compte que en la població del municipi de Mislata s'està observant una tendència al creixement poblacional en els últims anys, es requeriria un altre ús del sòl, per a poder homogeneïtzar l'àmbit d'actuació amb les zones limítrofes i afavorir l'expansió d'obres, instal·lacions i serveis públics.  
L'àmbit proposat, objecte de la present modificació, engloba, per tant, la infraestructura corresponent a la Ronda Nord de Mislata i la seua àrea d'influència, i queda delimitat per:  
. Terme municipal de València, al nord.  
. Carrer Hospital i sòl urbà consolidat, junt al sòl no urbanitzable dotacional de caràcter educatiu, pel sud.  
. Terme municipal de Quart de Poblet, a l'oest.  
. Avinguda Miquel Navarro com a desenvolupament urbà del sector Quint I limítrof, per l'est.  
Directrius d'evolució urbana: Aquesta modificació afecta la categoria de sòl no urbanitzable de protecció agrícola entenent que els objectius perseguits pel Pla general per a l'àmbit a què es fa referència han canviat substancialment amb la inserció d'un element de caràcter dotacional viari com és la ronda nord de Mislata, transformant el sòl per a altres usos de caràcter dotacional, vinculats a la urbanització del vial l'interés públic del qual es fonamenta en una infraestructura de caràcter supramunicipal.  
Aquest objectiu es fonamenta, a més en les modificacions puntuals del Pla general números 2, 10 i 15, que servixen de referència a què ara es proposa, que compten amb aprovació definitiva per la CTU on s'establixen reserves de sòls dotacionals alterant simultàniament la qualificació del sòl implicat passant de sòl no urbanitzable de protecció agrícola a sòl no urbanitzable comú o, com en el cas de la modificació núm. 2 a sòl urbà.  
A aquesta àrea de sòl la categoria del qual es canvia de sòl no urbanitzable d'especial protecció agrícola a sòl no urbanitzable comú, se li aplicarà íntegrament la regulació que establixen les normes urbanístiques del Pla general relatives al sòl no urbanitzable sense aplicació d'aquells articles relatius a la protecció especial que pretenen protegir el sòl per la seua capacitat agrícola.  
Quatre. Durant la tramitació de l'expedient s'han sol·licitat els informes següents:  
. Conselleria d'Infraestructures i Transport. Divisió de Carreteres.  
. Conselleria d'Infraestructures i Transport. DG Transports.  
. ST Medi Ambient: Secció Forestal i Camins Ramaders.  
. ST Agricultura.  
. DG Gestió del Medi Natural. Servei d'Avaluació d'Impacte Ambiental.  
. Municipis limítrofs: València i Quart de Poblet.  
El 16 de gener de 2006 se sol·licita a l'Ajuntament la documentació complementària consistent en dos còpies més del projecte i la documentació relativa a l'Estudi d'impacte ambiental, que va ser aportada el 22 de febrer de 2006 i remesa, en part, al Servei d'Avaluació d'Impacte Ambiental per a la corresponent emissió de la Declaració d'impacte ambiental.  
Fins al moment s'han rebut els informes següents:  
1. Informe favorable de la Divisió de Carreteres de la Conselleria d'Infraestructures i Transport de data 9 de febrer de 2006 que informa que .des del punt de vista viari a nivell autonòmic no s'aprecia inconvenient.  
2. Informe de l'Ajuntament de València de data 9 de febrer de 2006, del següent tenor literal:  
. La modificació puntual núm. 18 del PGOU de Mislata consistix essencialment en la reclassificació d'uns terrenys de sòl no urbanitzable d'especial protecció agrícola, per a classificar-los com a sòl no urbanitzable comú.  
Es tracta d'un sector que confronta amb terrenys del terme municipal de València, en la zona del parc de Capçalera (classificat com a GEL-1 pel Pla general d'ordenació urbana de València) i altres classificats com a sòl no urbanitzable de protecció agrícola.  
El motiu d'aquesta reclassificació està basat en la implantació de la ronda Nord, element de la xarxa viària no prevista en cap dels plans generals, ni a València ni a Mislata, motiu suficient perquè Mislata haja promogut aquesta modificació del planejament en el seu terme, com València ho farà en el seu, si ho considera convenient en la revisió del Pla general..  
3. En relació amb la Declaració d'impacte ambiental, el 27 d'abril de 2006, el Servei d'Avaluació d'Impacte Ambiental requerix la documentació complementària per a disposar d'elements de judici suficients per a procedir a iniciar el procés d'Avaluació d'impacte ambiental.  
El 17 de maig de 2006 l'Ajuntament remet al Servei d'Avaluació d'Impacte Ambiental la documentació requerida (traslladant al Servei Territorial d'Urbanisme el 26 de maig de 2006, de l'ofici remés a Impacte Ambiental).  
El 26 de maig de 2006 la directora general de Gestió del Medi Natural ha dictat la Declaració d'impacte ambiental, amb les següents consideracions ambientals:  
.Primer  
S'estima acceptable, només a l'efecte ambiental i sense perjudici de la prèvia obtenció de les autoritzacions sectorials que s'apliquen, la modificació puntual núm. 18 del Pla general d'ordenació urbana de Mislata (València), sempre que es desenvolupe d'acord amb el que establix la documentació presentada i amb els condicionants establits a continuació.  
Segon  
Condicionants necessaris per al desenvolupament del projecte:  
1. Totes les mesures preventives i correctores proposades han de ser recollides per la normativa urbanística de la modificació puntual número 18 del Pla general d'ordenació urbana de Mislata..  
Cinc. Mislata compta amb Pla general d'ordenació urbana, aprovat definitivament en data 29 de març de 1988 per la Comissió Territorial d'Urbanisme.   
Sis. La Comissió Informativa de la Comissió Territorial d'Urbanisme de València, en sessió celebrada el 26 de juliol de 2006, per unanimitat, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant, LRAU).  
Segon. La documentació està completa, a l'efecte del compliment del que ha preceptuat l'article 27 de la LRAU.   
Tercer. No s'aprecia obstacle legal que impedisca l'aprovació autonòmica, conforme a l'article 40 de la LRAU, mentre que les correccions proposades responen a l'interés públic local degudament justificat per la corporació.   
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei reguladora de l'activitat urbanística, en relació amb l'article 10.a), per remissió del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
A la vista de tot el que antecedix, la Comissió Territorial d'Urbanisme, en sessió celebrada el 31 de juliol de 2006, per unanimitat, acorda: aprovar definitivament el Projecte de modificació puntual núm. 18 del Pla general d'ordenació urbana de Mislata, relatiu a l'Entorn Ronda Nord.  
No obstant això, per al segellament de la Comissió Territorial d'Urbanisme, ha de presentar-se una còpia més diligenciada del document de modificació puntual núm. 18 del Pla general.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà a la data de recepció de la present notificació. L'esmentat article 44 de la Llei 29/1998 establix literalment;  
Art. 44.1. En els litigis entre administracions públiques no cal interposar recurs en via administrativa. No obstant això, quan una Administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques poden interposar, en el termini de dos mesos, a comptar des de la publicació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que es crega oportú.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 31 de juliol de 2006.. El secretari de la Comissió Territorial d'Urbanisme: Álvaro Aleixandre Ortí.